**MOMALICHE AWAMU YA SITA, MTIHANI WA PILI**

**102/2**

**KISWAHILI**

**KARATASI YA PILI**

**MARCH /APRIL 2019**

**SAA 2**$\frac{1}{2}$

**MAAGIZO**

* **Jibu maswali yote**

|  |  |
| --- | --- |
| **SEHEMU** | **ALAMA** |
| **A** |  |
| **B** |  |
| **C** |  |
| **D** |  |
| **JUMLA** |  |

**SEHEMU YA A**

**UFAHAMU**

Ithibati ya maendeleo ya kiteknoloJia nchini Kenya tayari ipo.

Binafsi, nimeshuhudia teknolojia ya juu katika miundo ya simu na kompyuta,mifumo ya malipo ya kidijitali,mawasiliano na matumizi ya roboti yakizidi kurahisisha kazi katika sekta nyingi humu nchini.

Kila mwana uchumi atakubaliana nami kwa kuwa teknolojia ni nguzo muhimu katika kuongeza kiwango cha uzalishaji.

Lakini mbona uzalishaji umepungua katika miongo michache iliyopita,katika kipindi ambapo teknolojia nyingi zilivumbuliwa? Sababu ni nini?

Nikichunguza data katika mataifa mengi ,hasa ya kiafrika,uzalishaji umepungua tangu mwanzo wa karne ishirini ya moja(21). Kumekuwa na sababu nyingi zilizochochea kushuka kwa utengenezaji wa bidhaa viwandani.

Sababu si teknolojia zenyewe bali ukosefu wa kueneza teknolojia hizo kufikia kila mwananchi kwa mfano, programu ya “my dawa” ni nzuri lakini ni wakenya wangapi wana uwezo wa kumiliki simuya kisiasa ili kufaidika na huduma zake?

Ili kila mkenya aweze kumudu bei ya simu kisasa,basi uchumi wafaa kuimarika kiasi cha kuwa na hela za ziada za kununua vifaa vya kiteknolojia.

Kila mkenya anatambua kuwa ufisadi umelemaza kila sekta ya uchumi wetu,lakini hiki si kikwazo pekee cha teknolojia kukosa kuwafikia wananchi wa matabaka ya chini.

Hali hii pia inasababisha kampuni saba zilizokuwa zimeorodheshwa katika soko la hisa la Nairobi (NSE) kuondolewa kutokana na mapato ya chini kama licha ya kutumia teknolojia kuimarisha uzalishaji.

Kudorora kwa uzalishaji kunahusiana moja kwa moja na kupanuka kwa pengo na mapato baina ya matabaka mbalimbali ya kiuchumi. Kwa mfano ,kampuni ya Safaricom inapata faida kubwa zaidi kwa sababu teknolojia yake ya M-pesa imeenea kote,huku kampuni pinzani zikiumia.

Hivyo , serikali kupitia mamlaka ya ushindani yafaa kuondoa vikwazo vinavyozua ushindani,na kuweka kanuni zinazozima ukiritimba.

Tukiachia kampuni chache umiliki wa soko husika, tutakuwa tunazuia kufurahia matunda ya teknolojia, hakuna haja ya wagonjwa kukwama mashinani eti kwa sababu hawana simu za kupata huduma za kiafya kidijitali.

Teknolojia haitakuwa na maana iwapo mamilioni ya wakulima hawana uwezo wamiliki simu yenye apu inayowaunganisha na soko la mazao yao pamoja na kuwaelekeza kwa maduka yenye dawa na mbegu za bei nafuu. Utazidi kuumia iwapo tutaachia Safaricom idhibiti soko la kutuma hela kidijitali.

Sera kuhusu teknolojia nchini zafaa kuboreshwa ili kuvumisha ubunifu na kueneza hadi mashinani.Kuna raha gani kuwa teknolojia nyingi zisizosaidia kukuwa kwa uchumi wetu? Teknolojia isiyoenea itazidi kulemaza uzalishaji tusipochukua hatua.

 **Maswali**

**a).**Yape makala uliyoyasoma anwani mwafaka. (al.1)

b). Toa sababu za teknolojia kulemaza uzalishaji wa mali. (al. 4)

c) . Kwa mujibu wa makala haya ni nini umuhimu wa teknolojia.(al.2)

d) .Ni hatua ipi serikali inastahili kuchukua ili kuzuia ukiritimba (al.2)

e).Ni nini msimamo wa mwandishi kuhusu teknolojia (al.2)

f) .Fafanua msamiati huu kimuktadha (al.2)

 Idhibati

 Ukiritimba

**SEHEMU YA B**

**Ufupisho.**

Kuibuka kwa ripoti kwamba walanguzi wa mihadarati huwa wanatumia washirika wao kuendesha biashara hiyo haramu kunapaswa kuzindua asasi za usalama kuimarisha mbinu zake kuikabili.

Uchunguzi wa polisi ambao umedumu kwa miaka kumi na nne umebaini kwamba washirika hao huwa majamaa na marafiki wa karibu ,ambao huhusika katika ununuzi na usambazaji wa dawa hizo bila ufahamu wa asasi za usalama.

Ufichuzi huo unajiri wakati ambapo Kenya imetajwa kama mojawapo ya mataifa yanayotumika na walanguzi wa kusafirishia dawa hizo kuelekea sehemu mbalimbai duniani.

Vile vile ,imeibuka kwamba wakenya wengi wamekuwa wakitumika wasafirishaji wa dawa hizo,hasa vijana.

Si mara moja tumeskia visa vya wakenya wanaotumikia vifungo gerezani katika mataifa mbali mbali wanakokamatwa wakisafirisha dawa hizo, hasa katika viwanja vya ndege.

Kinaya kikuu kuwa kwamba bahadhi ya wanaokamatwa katika nchi hizo huwa wamekwepa mitego ya polisi na maafisa wa idara ya uhamiaji nchini.

Kwa haya yote umefikia wakati ambapo asasi zetu za usalama zinafaa ziimarishe mikakati ya kuwakabili walanguzi hao kwani wengi wanatumia njia za kisasa kuiendesha .

Mawasiliano kati ya walanguzi pia yameimarika, ikibainika kwamba huwa wanatumia vifaa vya kiteknolojia ambavyo huhakishwa kuwa asasi za usalama haziwanasi kwa urahisi.

Ni kinaya kwamba licha ya kashfa nyingi ya mihadarati kufichuliwa nchini,ni washukiwa wachache tu huwa wanakamatwa au kuhukumiwa.

Wale ambao hushtakiwa baadaye huachiliwa katika hali tatanishi,kwa kupewa dhamana ndogo wanazolipa kwa urahisi.

Katika nchi kama uchina, adhabu za walanguzi wa mihadarati huwa kali,kiasi kwamba baadhi yao hupigwa risasi au hupewa vifungo vya maisha gerezani.

Swala hili ni geni nchini,kwani kuna ripoti nyingi ambazo zimetayarishwa zinazoenyesha jinsi baadhi ya viongozi wanahusika katika biashara hizo.

Kutokana na ufichuzi huo wakati sasa umefika kwa polisi ,idara ya upelelezi na asasi nyingine za usalama kushirikiana kuhakisha kwamba wahusika wote wananaswa wote wa biashara hiyo wananaswa na kukabiliwa vikali kisheria.

Hiyo ndiyo njia pekee ya kuwanusuru maelfu ya vijana waliogeuka watumwa wa matumizi ya mihadarati

 **Maswali**

**a) .**Dondoa hoja muhimu zinazojitokeza katika ayasita za kwanza. (maneno 40 ) (al.8)

**b)** .Fafanua udhaifu wa polisi unaojitokeza katika taarifa hii (maneno 67-70) (al.7)

**SEHEMU YA C**

**MATUMIZI YA LUGHA (al .40)**

1. Taja sauti moja ambayo ni kipasuo- kwaruzo hafifu cha kaakaa gumu (al.1)
2. Tofautisha kati ya silabi wazi na funge,huku ukitoa mfano mmoja mmoja (al.2)
3. Eleza matumizi mawili ya kiambishi “li” (al.2
4. Tunga sentensi mbili katika wingi ukitumia viunganishi vifuatavyo:(al.4)
5. yamkini
6. labda
7. Huku ukitoa mifano mwafaka, onyesha maumbo matatu ya ngeli U-ZI. (al.3)
8. Onyesha vielezi katika sentensi zifuatazo kisha ueleze ni vya aina gani. (al.2)
9. Rajani alianguka mchangani pu!
10. Maria anapenda kurandaranda ovyo.
11. Hii sentensi ni aina gani? Thibitisha. (al.2)

Atakuwa akiimba na kurukaruka leo jioni,wageni waketipo mezani.

1. Ainisha mofimu katika neno hili .(al.4)

Aliyemchelewesha

1. Tunga sentensi mbili kwa kutumia aina mbili za virejeshi. (al.4)
2. Iandike sentensi hii upya kwa kuanza na:kando ya barabara …

Mti mrefu umeanguka kando ya barabara . (al.2)

1. Changanua sentensi hii ukitumia jedwali Ijapokuwa yeye ni mweusi tititi, ni mrembo mno.
2. Tunga sentensi katika umoja ukitumia kuhusishi cha hali. (al.2)
3. Andika sentensi hii kwa msemo wa taarifa:

“Enyi wanafunzi watundu ,rudini nyumbani mwenu,mje kesho asubuhi na wazazi wenu,” Mwalimu mkuu alisema kwa sauti ya juu. (al.3)

1. Nyambua vitenzi vifuatavyo kulingana maagizo katika mabano na kisha utungie sentensi katika hali uliyonyambua .(al.4)

a.Zoea (kutendeka)

 b. Pata (kutendana)

1. Onyesha aina za shamirisho katika sentensi hii .(al.3)

Maria amelimiwa shamba lote na trekta ya oira.

1. Andika nomino moja kutokana na kitenzi hiki (al.1)

 Tatua

**SEHEMU YA D**

**ISIMU JAMII**

Aziz: Ingia 46! Adams mbao Kenyatta, railways beba! 46 Adams mbao Kenyatta, railways!

Shiko : Namba nane ngapi?

Aziz: Mbao ingia,blue.

Shiko:Nina hashuu.

Aziz: Blue auntie.

Shiko :sina.

Aziz: Ngia 46! Adams mbao Kenyatta railways gari bebabeba!

Ahendera :Mimi sinako ishirini.chukuako tu kumi.

Aziz: Dinga inakunywaga petrol mzee.

Ahendera: kumi mingi.

Aziz: Haya ingia twende. Driver imeshona twende.

**Maswali**

a. Eleza muktadha wa mazungumzo haya (al.4)

b). Taja sifa sita za lugha iliyotumika katika mazungumzo haya .(al.6)